
Narva linna 2010. aasta eelarve suurendamisest

finantseerimistehingute osas
1. Asjaolud ja menetluse käik
Ettevõtluse Arendamise Sihtasutus (edaspidi EAS) on toetanud Narva linna poolt esitatud projekti registreerimisnumbriga EU 33474 “ Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal“. Projekti kogumaksumus on 18 242 374,4 krooni, millest toetuse saaja omafinantseering on 2 736 356,2 krooni ja toetus 15 506 018,2 krooni. Kooskõlastus Rahandusministeeriumilt on vastavale projektile saadud.
Käesolevaks ajaks on projekti raames koostatud projektdokumentatsioon, mis koosneb kolmest projektist. Narva Linnavalitsuse Linnavara- ja Majandusametil on vajalik tellida kogu projektdokumentatsiooni ekspertiisi, millele taotletakse vahendeid summas 94 800 krooni.
2. Õiguslikud alused
Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Vabariigi Valitsuse 09.03.2009 määruse nr 50 „Kohaliku omavalitsuse üksuse ja temast sõltuva üksuse poolt võetavate kohustuste täpsem loetelu, kohustuste võtmise kooskõlastamise taotluse esitamine ning taotluse hindamise tingimused ja kord ning peatatud vahendite tagastamise kord“ alusel tuleb kohalikul omavalitsuse üksusel võetavaid kohustusi kooskõlastada Rahandusministeeriumiga. Narva Linnavolikogu 28.12.2009 määruse „Narva linna 2010.aasta eelarve kinnitamine“ nr 34 punkti 5 alusel on linnavalitsusel lubatud suurendada 2010.a eelarvet finantseerimistehingute osas pärast Rahandusministeeriumilt kohustuste võtmise loa saamist projektidele, teavitades sellest Narva Linnavolikogu. 

3. Otsus
3.1 Suurendada Narva linna 2010. aasta eelarvet tulude ja finantseerimistehingute osas (kohustuste suurenemine) summas 94,8 tuh.krooni.

3.2 Suurendada Narva Linnavalitsuse  Linnavara– ja Majandusameti 2010.aasta eelarvet laenude osas summas 94,8 tuh.krooni projekti “Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal“ projektdokumentatsiooni ekspertiisiks. 
4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

